1. Az adomány alap létrehozásának célja:

Kovács Géza bábművész felhívására a bábszínházi szakma „szabadúszó” tagjainak támogatása, gyorssegély nyújtása, a Koronavírus járvány megfékezése céljából hozott korlátozó intézkedések idejére. Az adományalapot a Magyar Bábművészek Szövetsége kezeli, (továbbiakban MBSZ) annak elnöke felel a vonatkozó törvények betartásáról, az adományalap működésének átláthatóságáról.

Meghirdetése: a Magyar Színházi Társaság (MSZT) honlapján és valamennyi színházi portálon

1. Az adomány forrása:

Magánszemélyek adománya, melyek a Magyar Bábművészek Szövetségének számlájára érkezik. Az adományalapra banki utalással, bárki utalhat.

Bábművészek Szövetsége

Számlaszám: 11706023-21452646,

Közlemény: „bábművészek **adomány**” – név (pl. **XY**)

1. Az igénylés módja:

Az igénylők szándékukat emailben jelezik a három megjelölt email-cím valamelyikén:

Kovács Géza (06205550184) kovacsgeza59@gmail.com

Asbóth Anikó (06/52/ 847-543) asboth.aniko@vojtinababszinhaz.hu

Láposi Terka (06202631900) lapositerka@gmail.com

A kért adatok:

Név:

Szakterület:

Elérhetőség:

Számlaszám, ahová a támogatást kéri, valamint néhány mondatban, az igénylő jelenlegi helyzetének leírása, egyszeri támogatást szeretne, vagy rendszerest (havonta).

1. A támogatás folyósítása:

A támogatás áprilistól minden igénylő felé folyamatos, amennyiben ezt külön kérik, havonta egységesen valamennyi igénylő számára azonos összeg.

Az első utalás 2020. április 7-én történik. A további utalások, havonta, tárgyhó 12-én, a veszélyhelyzet fennállásának megszüntetéséig, összege a beérkezett forrásoktól függően kerül felosztásra. A támogatást az MBSZ az igénylő által megadott bankszámlára utalja.

Amennyiben az igénylő által megadott név, vagy bankszámlaadat nem megfelelő, Asbóth Anikó írásban kéri a támogatottat az adatok pontosítására. Amennyiben a támogatott 5 napon belül nem válaszol, a támogatási döntés hatályát veszti.

​Amennyiben az igénylő anyagi körülményeiben az igénylés benyújtása és  a döntésről szóló értesítés kézhezvétele között kedvező változás áll be, vagy egyéb szociális támogatásban részesül, az igénylést vissza kell vonni a 3. pontban megjelölt e-mail címek valamelyikére küldött emailben.

​

1. A kuratórium működésének tagjai:

Kovács Géza, Láposi Terka, Asbóth Anikó, Csató Kata

​

Nem lehet a kuratórium tagja, aki a segélyalapból támogatást igényel. Nem vehet részt a kuratórium munkájában a kuratórium tagja, ha az igénylő közeli hozzátartozója. Az összeférhetetlenségről köteles a kuratórium tagjait előzetesen tájékoztatni.

A kuratórium tagjai a feladataikat társadalmi munkában látják el.

A kuratórium ülés tartása nélkül, elektronikus kommunikációs eszközök útján konferenciabeszélgetés keretében és elektronikus levél útján tart kapcsolatot és hoz döntést. A döntésről írásos jegyzőkönyv készül.

6. A kuratórium feladatai

​

- a jogosultság feltételeinek ellenőrzése,

- a tárgyhóban egy fő részére nyújtható egységes támogatás mértékének és a támogatottak számának meghatározása a 3. pontban rögzített keretek között,

- a felosztás szempontjainak meghatározása.

​

A kuratórium határozatát egyszerű többséggel hozza. Az MBSZ elnöke, a kuratórium tagjaként gondoskodik 24 órán belül a jegyzőkönyv elkészítéséről, rendelkezik az utalásokról a támogatottak és a támogatók értesítéséről. ​

​A támogatási döntéssel szemben fellebbezésnek nincs helye.

​

​

9. Nyilvánosság

Az MBSZ az Adományalap forrásainak alakulásáról, valamint felhasználásáról a Magyar Színházi Társaság honlapján tájékoztatja a nyilvánosságot.

A tájékoztatás tartalmazza:

- a rendelkezésre álló forrást a tárgyhó 11. napján

- a tárgyhónapban egy fő részére nyújtható támogatás összegét

- a tárgyhavi igénylések és a nyújtott támogatások számát és összegét.

10. Az adományalap megszűnik a források elapadásával, vagy a veszélyhelyzet megszűntetésének kihírdetésével, melyről a kuratórium e-mailben értesíti az érintetteket és az MSZT honlapján értesíti a közvéleményt.

​

​